– Vi er glade for at Sjømannskirken også i denne tragiske sammenhengen har vært et viktig møtested for nordmenn i utlandet. Etter en så ufattelig hendelse har også mange utenlandsnordmenn hatt behov for å kjenne på den trygghet og tilhørighet som ligger i det å ha et sted å møtes, sier generalsekretær Audun Myhre i Sjømannskirken. Sjømannskirkene i Skandinavia hadde spesielt mange besøkende etter terrorangrepene. – Den støtte og varme som har vært vist ofre, pårørende og det norske folk generelt etter terrortragedien bekrefter den gode søskensolidaritet med våre naboland, sier Myhre.